સીતારમણે કહ્યું કે, ‘કોંગ્રેસનું મૌન એ સ્પષ્ટ કરે છે કે, તેઓ આ વાત જાણે છે.’ રાહુલ ગાંધીના અવારનવાર ટ્વીટ કરવાનો ઉલ્લેખ કરતા સીતારમણે આશ્ચર્ય વ્યક્ત કરતા કહ્યું કે, તે આ મુદ્દે ચૂપ કેમ છે. તેમણે કહ્યું કે, બંને વચ્ચેના સંબંધો વિશે જાણકારી મેળવવી CBI જેવી તપાસ એજન્સીઓનું કામ છે. તે માત્ર કૉંગ્રેસને આ મુદ્દે મૌન તોડવાનું કહી રહી છે. ટાઈમ્સ નાઉના રિપોર્ટનો હવાલો આપતા તેમણે કહ્યું કે, બંને વચ્ચે ઓછામાં ઓછી ત્રણ એવી લેવડદેવડ થઈ હતી જે ખૂબ ગંભીર પ્રકારની છે.